Korisnički priručnik za Cyber-shot
Ispis
Glavna stranica > Snimanje > Korištenje funkcija snimanja > Automatski fokus

## Automatski fokus

Korištenje Fleksibilnog spot AF-a
Možete promijeniti način izoštravanja. Ako automatsko izoštravanje ne daje dovoljno oštru sliku, upotrijebite izbornik.
AF je kratica za »Auto Focus«, funkciju za automatsko izoštravanje.
Na zaslonu se prikazuje odabrani okvir AF tražila.

1. Postavite prekidač zuma/izoštravanja na AF/ZOOM.

1. Pritisnite tipku FOCUS.

1. Na kontrolnoj tipki postavite željeni način .

| (Višestruki AF) | Automatski izoštrava sve dijelove slike unutar okvira tražila. Prilikom snimanja fotografija, kad se okidač pritisne dopola, pojavi se zeleni okvir oko pravilno izoštrenog dijela slike. Kad je aktivna funkcija detekcije lica, prednost kod automatskog izoštravanja imaju lica.
| (Središnji AF) | Automatski izoštrava središnji dio slike u okviru tražila. U kombinaciji s funkcijom blokade AF omogućuje kadriranje slike po želji.
| (Fleksibilni Spot AF) | Omogućuje vam pomicanje okvira AF tražila na željenu točku na LCD zaslonu te fokusiranje na iznimno maleni predmet u uskom području.

Napomene

- Kad se odabere [Digitalni zum] ili [AF osvjetljivač], okvir AF tražila nestaje i na njegovom mjestu se pojavljuje isprekidana crta. U tom slučaju fotoaparat će izoštravati na objektima u središtu kadra.

- Odaberete li bilo koji drugi mod osim [Višestruki AF], funkcija detekcije lica neće biti dostupna.

- Ako je aktivirano praćenje fokusa, fotoaparat izoštrava s prioritetom na objekt kojeg se prati.

- Možda nećete moći postaviti neke funkcije ovisno o odabranom načinu snimanja. Podrobnije informacije potražite u »Funkcije koje nisu dostupne u nekim načinima snimanja«. [Pojedinosti]

### Korištenje Fleksibilnog spot AF-a

Ovo je korisno kad snimate sa stativom, a predmet se ne nalazi u središtu okvira.

1. Pritisnite kontrolnu tipku za podešavanje položaja okvira AF tražila (A) tamo gdje želite fokusirati, pa pritisnite .

Boja okvira tražila mijenja se iz žute u bijelu.
Za poništavanje postavke ponovo pritisnite u središte. Kotačićem za odabir možete ugrubo podesiti položaj.
Napomena

- Kad promijenite metodu izoštravanja, briše se okvir AF tražila kojeg ste postavili.

Povezana tema
Praćenje fokusa
Natrag na vrh